**การใช้ธงชาติกับผู้เสียชีวิต**

**ธงชาติ สามารถใช้เป็นเครื่องประกอบเกียรติยศศพหรืออัฐิได้ กับบุคคลดังต่อไปนี้**

1. ประธานองคมนตรี
2. ประธานรัฐมนตรี
3. นายกรัฐมนตรี
4. ประธานศาลฎีกา
5. ผู้ได้รับพระราชทานเครื่องราชอิสริยาภรณ์อันเป็นโบราณมงคลนพรัตนราชวราภรณ์
6. ผู้เสียสละเนื่องจากปฏิบัติหน้าที่สู้รับ หรือต่อสู้ หรือช่วยเหลือการสู้รบหรือต่อสู้ หรือเนื่องจากการปฏิบัติหน้าที่ราชการหรือช่วยเหลือราชการในการป้องกันอธิปไตย รักษาความสงบเรียบร้อยของประเทศหรือปราบปรามการกระทำผิดต่อความมั่นคงของรัฐ หรือปราบปรามการกระทำความผิดต่อองค์พระมหากษัตริย์พระราชินี รัชทายาท และผู้สำเร็จราชการแทงพระองค์
7. ผู้ที่เสียชีวิตจากการแสดงความเกล้าหาญช่วยเหลือเจ้าหน้าที่เป็นประโยชน์อย่างสำคัญแก่ทางราชการโดยไม่เกรงภัยอันจะเกิดแก่ชีวิตของตน
8. บุคคลที่ทางราชการเห็นสมควร

**การใช้ธงชาติคลุมศพ**

|  |  |  |
| --- | --- | --- |
| ในพิธีรับพระราชทานน้ำอาบศพหรือพิธีรดน้ำสด | ในพิธีปลงศพ  ตามประเพณีของทหารเรือ | ในระหว่างเคลื่อนย้ายศพเพื่อประกอบพิธีทางศาสนา |

**การใช้ธงชาติคลุมหีบศพหรืออัฐิ**

ให้ใช้กรณีดังต่อไปนี้

1. เมื่อเชิญหรือเคลื่อนย้ายศพหรืออัฐิ เพื่อประกอบพิธีรับพระราชทานน้ำอาบศพ หรือพิธีรดน้ำศพ หรือบำเพ็ญกุศล ตามพิธีทางศาสนา
2. ในระหว่างการประกอบพิธีทางศาสนา
3. ในระหว่างการตั้งศพเพื่อรับพระราชทานเพลิงศพ ประกอบพิธีฌาปนกิจ หรือเคลื่อนย้ายศพไปประกอบพิธีฝัง

**วิธีการใช้ธงชาติคลุมศพหรือหีบศพ**

1. ปกติให้ใช้คลุมตามความยาวของธง โดยให้ด้านต้นของธงอยู่ทางส่วนศีรษะของศพและจะต้องปฏิบัติไม่ให้เป็นการเสื่อมเสียเกียรติแก่ผืนธงชาติ
2. ห้ามมิให้วางสิ่งหนึ่งสิ่งใดลงบนธงชาติที่คลุมศพ หรือหีบศพ
3. เมื่อจะรับพระราชทานน้ำอาบศพ บรรจุหรือฝังศพ ประชุมเพลิงศพตอนเผาจริง ให้เชิญธงชาติที่คลุมศพหรือหีบศพพับเก็บให้เรียบร้อย โดยมิให้ส่วนหนึ่งส่วนใดของธงชาติสัมผัสพื้น

สำหรับผู้ที่ดีรับพระราชทานโกศหรือหีบหลวงประกอบเกียรติยศศพออยู่แล้ว ถ้ามีสิทธิที่จะใช้ธงชาติคลุมศพด้วยให้กระทำโดยวิธีเชิญธงชาติในสภาพที่พับเรียบร้อยใส่พานตั้งไว้เป็นเกียรติยศ หน้าที่ตั้งศพ เช่นเดียวกับเครื่องยศและเครื่องราชอิสริยาภรณ์ แต่ต้องไม่ต่ำกว่าเครื่องยศและเครื่องราชอิสริยาภรณ์ โดยห้ามใช้ธงชาติหรือแถบสีธงชาติคลุมทับหรือตกแต่งโกศ หรือหีบศพที่พระราชทานประกอบเกียรติยศศพ